text: Sønderborg har Danmarks bedste rugbrød 
  25 september 2013 kl. 11.01
  Michael Bjørn Andersen fra Guldbageren i Sønderborg laver Danmarks bedste rugbrød. Det blev resultatet af finalen i de professionelle bagere og konditorers konkurrence om hvem, der producerer Danmarks Bedste Brød & Kager.
  Årets bedste frokoststykker/baguettes kommer også fra Guldbageren i Sønderborg skarpt forfulgt at to bagere fra Pompei i Ribe, der erobrede sølv og bronze.
  De medvirker i øvrigt i "En bid af Danmark" i aften på TV SYD.
  Finalen fandt sted tirsdag på Rådhuspladsen i København og havde 8.000 besøgende dagen igennem. 60 finalister ud af 339 tilmeldte dystede i finalen.
  Konkurrencen, der er en årlig tilbagevendende begivenhed, har været afholdt blandt alle landets private bagere og konditorer de seneste 13 år. Allerede tilbage i slutningen af august afvikledes to indledende runder i henholdsvis Odense og i Køge.
  I år var der tilmeldt 339 brød og kager til indledende runde - og tre fagjuryer bestående af i alt ni dommere var udvalgt til at finde landets ti bedste produkter i hver af de seks konkurrencekategorier.
  <strong>Lokale placeringer:</strong>
  Rugbrød: Guld: Michael Bjørn Andersen, Guldbageren, SønderborgBronze: Mette Jeppesen, Kagehuset, HovedgaardFrokoststykker/Baguettes:Guld: Alex Gustavson, Guldbageren SønderborgSølv: Kristian Parmo,Pompei, RibeBronze: Mikkel Hansen, Pompei, Ribe.
  
  